Yekcem ɣer tmurt yekra deg temdint, ixeddem d amejjay dina, yezga yekkukra ad yerzu ɣef taddart-nni ideg llant lbaḍnat n temẓi-is, maca timetti d tin ur ntettu ara tiḥkayin, zgan ḥekkun-d ɣef yiwet n tmeṭṭut, tin ur nezwiǧ ara, tesɛa-d mmi-s s leḥram, asmi tessen yiwen n uselmad i d-yusan ɣer taddart-nsen, myeḥmalen, tayri-nni ur teqqim ara kan deg tebratin, tɛedda tilisa, yefruri-d wegrud yeglan s uqerru n teqcict ur yerḥim wawal, d uḍad i ttyettabaɛen, yemma-s n umejjay terra tamrart, tga lḥed i tudert-is, imi timetti d tissirt n wawal, taḥkayt-is tuzzel deg yilsawen di tejmeɛt, neɣ di tala, deg ubrid..